­



**2016. március 2.**

**Kiemelkedő vezetési tulajdonságok és zöld besorolás:  
megérkezett a Vredestein Ultrac Satin prémium nyári gumiabroncs**

*Az Apollo Vredestein a Genfi Autószalonon mutatta be legújabb termékét, a nagy teljesítménnyel és ultramodern technológiai megoldásokkal felvértezett Vredestein Ultrac Satin abroncsot. A kifejezetten igényes vásárlóknak, felső kategóriás autókhoz és utcai terepjárókhoz tervezett abroncs az Apollo Tyres globális kutatási-fejlesztési központja által megalkotott technológiai megoldásokkal, valamint az olasz Giugiaro tervezőiroda dizájnjával készült.*

A nagyobb méretű és egyre erőteljesebb motorral felszerelt autók térhódítása töretlen: a hagyományos robbanómotoros autók, a feltölthető hibridek és az elektromos modellek is egyre nagyobbá és nehezebbé válnak. Ez a trend vezetett ahhoz, hogy az Apollo Vredestein megalkossa legújabb abroncsát, amely a Vredestein Ultrac Satin nevet kapta. Ez a magas minőségű, prémium kategóriás nyári abroncs új szintre emeli az autók teljesítményét, ráadásul a CO₂-kibocsátás csökkentéséhez is hozzájárul.

**Kiemelkedő tapadás nedves felületeken, alacsony gördülési ellenállás**

A különleges, tapadásnövelő gyantának és a futófelületen elhelyezett, Z alakú bemélyedéseknek köszönhetően az új abroncs vizes felületeken is kiváló tapadást és irányíthatóságot biztosít. Az aszimmetrikus futófelület és az optimalizált mintázat hozzájárul a pontosabb kormányzáshoz és a jobb irányíthatósághoz. A vállalat szakemberei az alacsony gördülési ellenállás és a nedves felületeken is egyenletes tapadás érdekében öt területen értek el komoly eredményeket az abroncsgeometria optimalizálásával és az összetevők tökéletesítésével: a futófelület, a futófelület alapja, az oldalfal, a vázszerkezet, valamint a peremvédő.

**A Vredestein Ultrac Satin jellemzői**

* Kiemelkedő fékteljesítmény: 3,3 méterrel rövidebb féktáv 80 km/h-nál nagyobb sebességnél\*
* Kényelmes, pontos és jól szabályozható kormányzás
* 12 százalékkal jobb irányíthatóság száraz felületeken\*
* 10 százalékkal jobb irányíthatóság nedves felületeken\*
* Alacsony gördülési ellenállás = alacsonyabb üzemanyag-fogyasztás és CO₂-kibocsátás
* 100% A-jelölés nedves felületen fékezésnél, gördülési ellenállás (C/B) és alacsony külső zajszint (71 dB)
* 16 és 18 hüvelyk közötti méretben, W és Y sebességkóddal kapható (az év második felében nagyobb méreteket is bevezetnek, 20 hüvelykkel bezárólag).

*\*A korábbi Ultrac Cento termékhez képest (méret: 245/40R18 Y), belső tesztek alapján mérve.*



**Különlegesség: Vredestein Ultrac Satin Hardwell edition!**

A DJ Hardwellel való együttműködés és a #ROCKTHEROAD kampány keretében egy exkluzív, limitált kiadás is készül a Vredestein Ultrac Satin abroncsból. A Vredestein által támogatott „Run Wild” a 225. szám, amelyet Hardwell saját kiadója, a „Revealed Recordings” megjelentet, ezért a Vredestein Ultrac Satin Hardwell kiadásból is kizárólag 225 darab készül. Az abroncs oldalfala egyedi megjelenést kap, grafikus elemei között Hardwell névjegye, valamint egy hangszínszabályzó-görbe szerepel majd. Ez a termék kizárólag a kiemelt Apollo Vredestein partnereknél lesz kapható 225/45 R17 Y méretben, így például Audi A3 vagy Mercedes-Benz CLA típusokra lehet majd felszerelni.

[www.rocktheroad.com](http://www.rocktheroad.com/)

[www.facebook.com/vredestein](http://www.facebook.com/vredestein)

[www.instagram.com/vredestein](http://www.instagram.com/vredestein)

Röviden az Apollo Vredestein B.V. vállalatról

Apollo Vredestein B.V. az Apollo Tyres Ltd. része: egy fiatal, ambiciózus és dinamikus vállalat, amely büszke egyediségére. Apollo Vredestein B.V. egy nemzetközi nagyvállalat, melynek portfóliójába olyan márkák tartoznak, mint például a Vredestein és az Apollo. A cég kiváló minőségű gumiabroncsokat tervez, gyárt és értékesít Wheeler-kerékpárokhoz, személyautókhoz, teherautókhoz, valamint különböző mezőgazdasági és ipari gépekhez.

**További információ:**

## Romy uit het Broek

tel: +31 (0)53 4888439

romy.uithetbroek@apollovredestein.com